《讽仕 其二》
宋代·沈辽

圣人不出世，斯民忧倒县。仁心欲援手，宁以身为先。

仲尼贵用我，孟子推诸天。二圣有特立，何尝持后前。

后来乃昧已，惘惘为利牵。纷挐窃古语，不顾内所愆。

信如一丘貉，孰有然不然。苟伸刀割用，于世已为贤。

鼎鼐杂锜釜，谁知重烹煎。然提地史录，不如观长川。

作者简介：沈辽(1032—1085)，字睿达，宋钱塘(今余杭)人。沈遘的弟弟，《梦溪笔谈》作者沈括的同族兄弟。自幼嗜读《左传》、《汉书》，曾巩、苏轼、黄庭坚常与之唱和，王安石、曾布皆习其笔法。本无意于功名，王安石曾有“风流谢安石，潇洒陶渊明”之称。后由三司使吴充举荐，负责监内藏库。